open-index/open-wikipedia-markdown huggingface dataset:
Hogenfeld

**Hogenfeld** () is en Deel von Oosterholt in de Gemeen Oosterholt-Scharmbeek in’n Landkreis Oosterholt, Neddersassen.

## Geografie

De Oort liggt op de Oosterholter Geest nich wied af von de Geestkant na de Masch un dat Moor an de Hamm, de dree Kilometer in’n Süüdoosten langsflütt. Dat Water ut dat Rebeed flütt över Gravens na’n Fangstaken un denn in de Hamm.

Histoorsch weren de Öörd ümto: Wist un Pennigbüttel in’n Noorden, Horst un Neendamm in’n Noordoosten, Ahrensfeld un Muskau in’n Oosten, Oosterholt in’n Süden un Scharmbeek in’n Westen. Vondaag warrt düsse Öörd aver all as Deel von Oosterholt-Scharmbeek ansehn.

## Historie

De Moorkolonie Weyerdamm dichtbi in’t Moor harr jümmer wedder Problemen mit Hoogwater in de Hamm, dat den Oort Weyerdamm överswemmen dee. Dorüm sünd jümmer mehr Hööv in dat Moor opgeven worrn. De Kolonisten sünd to’n groten Deel na Hogenfeld op de Geest tagen. Düsse Hööv op dat Hogenfeld sünd toeerst noch to Weyerdamm tellt worrn, aver later sünd se to Hogenfeld tellt worrn.

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Oosterholt in’n Kanton Oosterholt höört un denn von 1811 bet 1814 to dat Franzöösche Kaiserriek ünner Napoleon un dor ok wedder to de Mairie Oosterholt in’n Kanton Oosterholt.

De Oort hett vör 1885 to de Huusvaagdie Oosterholt in dat Amt Oosterholt tohöört. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en un grötteren Kreis Oosterholt tohoopgahn is.

De Oort höört von öllers bi de Gemeen Oosterholt mit bi. Oosterholt hett mit Scharmbeek un dree annere Gemenen 1927 de ne’e Gemeen Oosterholt-Scharmbeek billt, de mit de Gemeenreform in Neddersassen an’n 1. März 1974 noch grötter worrn is.

### Inwahnertall

: * tohoop mit Weyerdamm

### Religion

Hogenfeld is evangeelsch-luthersch präägt un höört to dat Kaspel von de Marien-Kark in Oosterholt.

För de Kathoolschen is de Hillige-Familie-Kark in Oosterholt tostännig.

## Weertschop un Infrastruktur

För Hogenfeld is de freewillige Füürwehr Oosterholt-Scharmbeek mit tostännig.

### Verkehr

Dör Hogenfeld löppt de Kreisstraat 5, de in’n Noorden na Pennigbüttel an de Landsstraat 153 ran föhrt un in’n Süüdwesten över Oosterholt un Lintel an de Bundsstraat 74 ran. De B&nbsp;74 föhrt in’n Noordoosten an Hambargen un Gnarrenborg langs na Bremervöör un in’n Süüdwesten na Hu’e un Bremen-Noord.

De Opfohrt 16 Bremen-Noord op de Autobahn 27 (Afsnidd Bremen–Bremerhoben) un de A&nbsp;270 liggt so teihn Kilometer in’n Süüdwesten von Hogenfeld.

De nächste Bahnhoff is annerthalv Kilometer in’n Süüdwesten de Bahnhoff Oosterholt-Scharmbeek an de Bahnlien Bremen–Bremerhoben.

## Footnoten
Hohenfelde

**Hohenfelde** betekent

* Hohenfelde, Gemeen in’n Kreis Plöön, Sleswig-Holsteen,
* Hohenfelde, Gemeen in’n Kreis Steenborg, Sleswig-Holsteen,
* Hohenfelde, Gemeen in’n Landkreis Rostock, Mekelborg-Vörpommern,
* Hamborg-Hohenfelde, Stadtdeel von de Stadt Hamborg,
* Hohenfelde, Oort in de Stadt Schwedt/Oder in’n Landkreis Uckermark, Brannenborg,
* Hohenfelde, Oort in de Gemeen Borkow in’n Landkreis Ludwigslust-Parchen, Mekelborg-Vörpommern,
* Hohenfelde, Oort in de Gemeen Ramin in’n Landkreis Vörpommern-Griepswoold, Mekelborg-Vörpommern,
* Hohenfelde, Oort in de Gemeen Schönfeld in’n Landkreis Mekelbörgsche Seenplatte, Mekelborg-Vörpommern,
* Hohenfelde, Oort in de Gemeen Seesteed in’n Kreis Rendsborg-Eckernföör, Sleswig-Holsteen,
* Hohenfelde, Oort in de Gemeen Thulendorf in’n Landkreis Rostock, Mekelborg-Vörpommern,
* Hohenfelde (fröher *Hohenfelde im Landkreis Köslin, Pommern*), Oort in de Woiwodschop Westpommern, Polen,
* Hohenfelde (fröher *Hohenfelde im Landkreis Dramburg, Pommern*), Oort in de Gemeen Czarna Dąbrówka, Powiat Drawski, Woiwodschop Westpommern, Polen,
* Hohenfelde (fröher *Hohenfelde im Landkreis Neustettin, Pommern*), Oort in de Woiwodschop Westpommern, Polen,
* Hohenfelde (fröher *Hohenfelde im Landkreis Stolp, Pommern*), Oort in de Woiwodschop Westpommern, Polen,
* Hohenfelde (fröher *Hohenfelde im Landkreis Flatow, Pommern*), Oort in de Woiwodschop Kujawien-Pommern, Polen,
* Lugowoje (fröher *Hohenfelde im Landkreis Friedland/Bartenstein, Ostpreußen*), Oort in’n Rajon Prawdinsk in dat Rebeed Kaliningrad, Russland,
* Privat-Brauerei Hohenfelde, Broeree in Noordrhien-Westfalen.

Dat is ok de hoochdüütsche Naam von

* Hogenfell, Gemeen in’n Kreis Stormarn, Sleswig-Holsteen,
* Hogenfeld, Oort in de Gemeen Oosterholt-Scharmbeek in’n Landkreis Oosterholt, Neddersassen,
* Hogenfell, Oort in de Gemeen Mittelskark in’n Landkreis Stood, Neddersassen,
* Hogenfelle, Oort in de Gemeen Ehrenborg in’n Landkreis Deefholt, Neddersassen.

Kiek ok bi: Hohenfeld, Hohenfelden.
Hohenfeld

**Hohenfeld** betekent

* Hohenfeld, Stadtdeel von de Stadt Kitzingen in’n Landkreis Kitzingen, Bayern,
* Hohenfeld, Katastraalgemeen in de Gemeen Deutschlandsberg, Bezirk Deutschlandsberg, Steiermark, Öösterriek,
* Hohenfeld, Oort in de Gemeen Moosburg, Bezirk Klagenfurt-Land, Kärnten, Öösterriek,
* Hohenfeld, Oort in de Gemeen Straßburg, Bezirk Sankt Veit an der Glan, Kärnten, Öösterriek,
* Hohenfeld, düütschen Naam von de Gemeen Vysokov, Královéhradecký kraj, Tschechien.

**Hohenfeld** is de Familiennaam von

* Achatius von Hohenfeld (1610–1672), düütschen Militär un Beamten,
* Franz Carl Friedrich von Hohenfeld (1696–1757), düütschen kathoolschen Preester.

Kiek ok bi: Hohenfelde, Hohenfelden.
Mairie Ringst

De **Mairie Ringst** weer in de Franzosentied (1810 bet 1813) een von de fiev Mairien, in de de Kanton Beverst indeelt weer. De Seet weer in Ringst. Se harr 1813 Inwahners.

## Historie

De Ümgegend von Ringst hett vör de Franzosentied to de Vaagdie Bremervöör von dat Amt Bremervöör, dat Amt Beers un de Bezirken von dat Borggericht Oolluunbarg un dat Arvgericht Beverst (all beid to dat Gericht Beverst) in dat Hartogdom Bremen höört, wat in dat Kurförstendom Hannover leeg. Dat Kurförstendom Hannover weer in de Tied von de Koalitschoonskriege siet 1801 von Franzosen un Prüßen besett. To’n 1. März 1810 is dat Rebeed denn Deel von dat Königriek Westfalen worrn, wat en Satellitenstaat von Frankriek weer.

Binnen Westfalen weer de Mairie Ringst een von de acht Mairien in’n Kanton Beers von’n Distrikt Bremervöör, Departement von de Elv- un Wersermünnen. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Mairie Ringst weer nu een von de fiev Mairien in’n Kanton Beverst, Distrikt Bremerleh, Departement von de Wersermünnen. De Mairie weer nu düüdlich grötter, dor sünd Öörd in tohoopfaat worrn, de vörher in Westfalen to fiev Mairien höört harrn: de Mairien Ringst, Köhlen un Lintig ut’n Kanton Beers un de Mairien Frellsdorp un Oolluunbarg ut’n Kanton Beverst. De Mairie Ringst müss den Oort Alfst an de Mairie Beers afgeven. Von de Mairie Frellsdorp is allens utbenahmen de Oort Wolljes an de Mairie Ringst gahn. Wolljes is in de Mairie Beverst wesselt. Von de Mairie Lintig is de gröttere Deel an de Mairie Loomst gahn. De Rest keem an de Mairie Ringst. Von de Mairie Oolluunbarg is de grote Deel an de Mairie Ringst gahn, blots de lüttje Oort Böcken is an de Mairie Bexhöv fullen.

1813/1814 hebbt de Russen de Franzosen slahn un dat Rebeed befreet. Dat Kurförstendom Hannover is denn wedder herstellt worrn un de ole Stand von vör 1810 wedder dor. Mit’n Wiener Kungress is 1815 ut dat Kurförstendom dat Königriek Hannover worrn.

## Öörd

Dor hebbt düsse Öörd tohöört:

* Königriek Westfalen:
*:Ringst, Haxhoorn, Hainmöhlen, Wisswohl, Alfst

* Kaiserriek Frankriek:
*:Ringst (390 Inwahners), Köhlen (413), Grotenhain (57), Lüttenhain (12), Geestenseth (156), Frellsdorp (202), Wehdel (158), Oolluunbarg (206), Haxhoorn (3), Olenstöhlen (8), Olenkamp (10), Wisswohl (26), Langel (7), Frellsdorpermöhlen (69), Haavkost (42), Havekesch (5), Hainmöhlen (49)

Vondaag sünd düsse Öörd Deel von de Gemenen Geestland, Beverst un Schippdörp.

## Footnoten
Maiflegen

De **Maiflegen** (ooldgr. Ephemeroptera; vun *ephemeros* – (for) een Dag, *pteron* – Flunk) sünd de ollerhaftigsten mank de Fleeginsekten (Pterygota). Se billt en Ornen binnen de Klass vun de Insekten (Insecta). Dor höört alltohopen mehr as 3.000 Aarden in 42 Familien mit mehr as 400 Geslechter to. Dor sünd se een vun de Ornens mit, de nich so unbannig veel Aarden uptowiesen hefft. Vun düsse Aarden leevt in Europa bi 300, in Middeleuropa mehr as 100. De Deerter weert over’t Lief 3 bit hen to 38 Millimeters lang un könnt ehre Flunken bit hen to 80 Millimeters wiet ut’neenspannen bi de Aarden vun dat Geslecht *Euthyplocia*. De gröttste Aart in Europa is de Theiß-Maiflege (*Palingenia longicauda*). Se kann mit Steertanhäng an’t Achterlief alltohopen bit to  120 Millimeters lang weern. De Mundwarktüge bi de adulten Maiflegen sünd vermickert un ehr Darm is to’n Verdauen nich to bruken. De Middeldarm is stramm mit Luft anfüllt un hollt dat Lief as en Aart vun Skelett in Form. Vun’n Vördarm un Achterdarm is he afslaten. Düsse Organe sünd mit de Evolutschoon ummudeelt wurrn, vunwegen datt de Deerter nich mehr freten doot, wenn se ut ehre Poppen utkrapen sünd.

## Kiek ok bi
* List vun Insekten

## Belege
Mairie Ritzbüttel

De **Mairie Ritzbüttel** weer in de Franzosentied (1811 bet 1813) een von de veer Mairien, in de de Kanton Ritzbüttel indeelt weer. De Seet weer in Ritzbüttel. Se harr 3894 Inwahners.

## Historie

De Ümgegend von Ritzbüttel hett vör de Franzosentied to dat Amt Ritzbüttel höört, wat to de Stadt Hamborg tohören dee. Dat Rebeed ümto leeg aver in dat Kurförstendom Hannover. Dat Kurförstendom weer in de Tied von de Koalitschoonskriege siet 1801 von Franzosen un Prüßen besett. To’n 1. März 1810 is dat hannöversche Rebeed Deel von dat Königriek Westfalen worrn, wat en Satellitenstaat von Frankriek weer. Dat Amt Ritzbüttel is toeerst noch bestahn bleven, aver to’n 1. Januar 1811 harr dat en Enn. Dat Ümland von Ritzbüttel hett dat Königriek Westfalen an dat Franzöösche Kaiserriek afgeven un ok Hamborg un dat Amt Ritzbüttel sünd an Frankriek fullen. De Mairie Ritzbüttel weer nu een von de veer Mairien in’n Kanton Ritzbüttel, Distrikt Stood, Departement von de Elvmünnen.

1813/1814 hebbt de Russen de Franzosen slahn un dat Rebeed befreet. De Staat Hamborg is denn wedder herstellt worrn un de ole Stand von vör 1810 wedder dor.

## Öörd

Dor hebbt düsse Öörd tohöört:

* Kaiserriek Frankriek:
*:Ritzbüttel (1451 Inwahners), Cuxhoben (386), Groden (645), Döös (580), Duhnen (198), Stickenbüttel (147), Sahlenborg (92), Westerwisch (70), Holt (49), Berensch, Arensch (121), Ox (110), Süderwisch (56)

Vondaag sünd düsse Öörd Deel von de Stadt Cuxhoben.

## Footnoten
Mairie Worth

De **Mairie Worth** weer in de Franzosentied (1810 bet 1813) een von de veer Mairien, in de de Kanton Ritzbüttel indeelt weer. De Seet weer op de Worth. Se harr 2235 Inwahners.

## Historie

De Worth hett vör de Franzosentied to Land Hadeln höört un dat Land ümto to dat Amt Noordholt un dat Vaagdiegericht Land Wusten in dat Hartogdom Bremen. Dat Land Hadeln un dat Hartogdom Bremen hebbt all beid in dat Kurförstendom Hannover legen. Dat Kurförstendom Hannover weer in de Tied von de Koalitschoonskriege siet 1801 von Franzosen un Prüßen besett. To’n 1. März 1810 is dat Rebeed denn Deel von dat Königriek Westfalen worrn, wat en Satellitenstaat von Frankriek weer.

Binnen Westfalen weer de Mairie Worth een von de söss Mairien in’n Kanton Oterndörp von’n Distrikt Stood, Departement von de Elv- un Wersermünnen. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Mairie Worth weer nu een von de veer Mairien in’n Kanton Ritzbüttel, Distrikt Stood, Departement von de Elvmünnen. De Mairie weer nu grötter, dor sünd Öörd in tohoopfaat worrn, de vörher in Westfalen to de twee Mairien Worth un Olenwoold (all beid in’n Kanton Oterndörp) höört harrn. Tosätzlich is dor noch de Oort Godendörp mit tokamen, de bet 1811 noch to dat hambörgsche Amt Ritzbüttel höört harr.

1813/1814 hebbt de Russen de Franzosen slahn un dat Rebeed befreet. Dat Kurförstendom Hannover is denn wedder herstellt worrn un de ole Stand von vör 1810 wedder dor. Mit’n Wiener Kungress is 1815 ut dat Kurförstendom dat Königriek Hannover worrn.

## Öörd

Dor hebbt düsse Öörd tohöört:

* Königriek Westfalen:
*:Worth, Franzenborg

* Kaiserriek Frankriek:
*:Worth (1978 Inwahners), Olenwoold, Franzenborg, Godendörp (257 Inwahners)

Vondaag sünd düsse Öörd Deel von de Stadt Cuxhoben.

## Footnoten
Oniscus

***Oniscus*** is en Geslecht vun Kellerswiene ut de Familie vun de Muerswiene.

## Aarden
* *[[Oniscus asellus]]* Linnaeus, 1758 (Muerswien)
* *[[Oniscus ancarensis]]* Bilton, 1992
* *[[Oniscus armatus]]* Nicolet, 1849
* *[[Oniscus lusitanus]]* Verhoeff, 1909
* *[[Oniscus simoni]]* Budde-Lund, 1885
Muerswien (Oort)

Dat **Muerswien** (*Oniscus asellus*) is en Kellerswien ut de Familie vun de Muerswiene (Oniscidae). Tohopen mit dat Growe Kellerswien  (*Porcellio scaber*) höört dat Muerswien to de fökensten Echten Kellerswiene, de dat in Middeleuropa gifft. Faken leevt de beiden Aarden ok in dat Umto vun Minschen. 

## Kennteken
De Deerter sünd 15 bit 18 Millimeters lag, 6 bit 10 Millimeters breed, dat Lief is breed oval un platt. Se glimmert dunkerbruun mit allerhand Placken un Stippen dor up. De eersten Föhlspriete sünd bannig lüttjet, de tweden sünd lang un stevig un hefft en Pietschen mit dree Leden. Dor verscheelt se sik mit vun dat Growe Kellerswien (*Porcellio scaber*), den siene Pietschen bloß twee Leden hett. 

## Wo dat vorkamen un wie dat leven deit
De Aart is tohuse in grote Deele vun Europa, man nich in de Gemarken um de Middellannsche See umto. Se leevt an fuchtige un düstere Steden, faken ok bi’n Minschen, u. a. unner Gegenstänn in’n Goorn oder in’n Kumpostbulten. In’n Woold sünd se to finnen unner Steen un Barken vun Doodholt. Faken leevt se dor, wo ok dat Growe Kellerswien to finnen is.

## Weblenken
* Muerswien up de Internettsieten vun de Universität Mönster
Beate Wendt

**Beate Wendt** (* 21. September 1971 in Kattowitz) is en ehmalge düütsch Footballspelerin.

De Middelfeldspelerin hett ünner annern för den SC Poppenbüttel speelt, de tüschen 1990 un 1992 de Football-Bundsliga vun de Fruen anhörrn dee. An‘ 28. März 1991 hett se gegen de franzöösch Football-Natschonalmannschap hör eerst vun negen Lännerspelen för de düütsch Fruen-Natschonalmannschap maakt. In disse Spelen hett se een Door schaaten un se hett ok an de Football-Weltmeesterschap vun de Fruen in dat Johr 1991 deelnommen. 

## Weblenken
* Lännerspeelbilanz vun Beate Wendt
* https://www.rheinpfalz.de/lokal/zweibruecken/artikel/ex-fussballerin-schlaegt-fuer-die-regionalliga-golferinnen-aus-rieschweiler-ab/?tx_rhpnews_shownews[reduced=true Nahwies Gebortsoort]
Nymphe (Zoologie)

**Nymphen** weert de Jungen vun allerhand Liddfööt nömmt. Anners, as en Budde sleiht de Nymphe al bannig na dat adulte Deert. Nymphen gifft dat u. a. bi Insekten, de sik nich verpoppen doot (hemimetabole Insekten). Dor verscheelt se sik vun de adulten Deerter unner annern, vunwegen datt ehre Flunken un/oder Geslechtsorgane noch nich heel un deel utbillt sünd.

Ok bi Spinnen, sunnerlich bi Weevspinnen un Mieten is de Form vun de Jundeerter normolerwiese de Nymphe. Bi Insekten mit Flunken warrt faken eerst vun en Nymphe snackt, wenn to'n eersten Mol de Flunken ganz utbillt wurrn sünd. Dat is meist, wenn dat Deert to'n drüdden Mol de Huud uttrocken hett. Vördem weert se *Pronymphe* nömmt. Bi Mieten weert de jungsten Deerter *Protonymphen* nömmt. 

## Weblenken

## Belege
Flagg vun Nepal

De hüdige **Flagg vun [[Nepal]]** wurr offiziell an' 16. Dezember 1962 as Natschonalflagg annommen. Traditschonell wurr se in verscheeden Variatschonen aber all 200 Johren tovör bruukt.

## Bedüüden
De Farv Blau steiht för Freden. Karminroot is de nepaleesch Natschonalfarv. Halfmaand un Steern symboliseeren dat Königshuus, de Sünn dorgegen de  eddelige Rana-Dynastie, de dat Land de facto lang beherrschen dee un den Ministerpräsidentenposten arvlich inneharr. Hüüd staht disse Symbole för dat Haapen, dat de Natschoon so lang Bestand hett as de Himmelskörper.
De twee Zipfel staht för de Bargtippen vun den Himalaya.

## Form
De nepaleesch Flagg is de eenzige Natschonalflagg vun de Welt, de mehr as veer Ecken hett. Tosätzlich is se neben de Flagg vun de Swiez de eenzige Natschonalflagg, de nich de Form vun en Rechteck mit ungliek Kantenlängen hett (de offiziell Flagg vun den Vatikan is woll ebenfalls quadratisch, allerdings wurrn ok rechteckige Varianten offiziell bruukt).

De ungewöhnliche Form vun disse Flagg entstunn för 100 Johren, as twee Wimpel to en Flagg tosommenfaat wurrn. Bi de Verfaatensännern vun dat Johr 1962 wurr de Gesichter ut den Maand un de Sünn wegnommen. Dat Binnere vun de Flagg steiht in en nipp un nau 3:4-Siedenverhältnis. Insluutend den blauen Rand ergifft sück denn en Siedenverhältnis vun dat ümschrieven Flaggenrechteck to ca. 1:1,219.

An' 9. November 1990 wurr de Verfaaten vun Nepal en nip un nau Anleiden to de geometrisch Konstruktschoon vun de Flagg tofüügt, de dör den Gebruuk vun blots een Zirkel un een Lineal funktschoneert. De Artikel beschrifft de Vergahnswies, um de Flagg up karmesinroot Stoff utgahnd vun de Grundlien (Breedt) un de Hööcht to konstrueeren:
* De Hööcht wurrd as 4/3 vun de Breedt defineert.
* Dat ünnere Dreeeck hett rechts en 45°-Winkel. De Verlängerung vun de Diagonale draapt den linken Rand dorher in en Afstand över de Grundlien, de gliek de Breedt vun de Grundlien is.
* De waagerechte Lien vun dat bövere Dreeeck snitt de schräg Lien vun dat ünnere Dreeeck so, dat de Streck vun dissen Snittpunkt bit to'n rechten ünneren Punkt gliek de Breedt vun de Grundlien is. 
* Doro kummt de blau Rand. Ok de sien Breedt as ok de Positschoon un Grött vun de Sünn un den Maand is nipp un nau fastleggt.

## Ehmalige Flaggen

Datei:Pre-1962 Flag of Nepal.svg|Flaggenversion bit 1962


## Subnatschonale Flaggen

Datei:Flag of Kathmandu.svg|Kathmandu


## Parteiflaggen
De verscheeden Parteien in Nepal bruuken ok eegen Flaggen.


Datei:Flag of Rastriya Prajatantra Party.svg|Rastriya Prajatantra Party RPP (Nationaldemokratische Partei)
Datei:Flag of the Communist Party of Nepal (Unified Marxist-Leninist).svg|Kommunistisch Partei vun Nepal – Vereenigte Marxisten-Leninisten


## Literatur
* Smith/Neubecker: *Wappen und Flaggen aller Nationen.* München 1980, ISBN 3-87045-183-1.
* Michel R. Lupant: *Drapeaux royaux et militaires du Népal.* Centre Belgo-Européen d’Études des Drapeaux 1995.

## Weblenken

* Flags of the World - Nepal (engelsch)
* Numberphile: ''The Most Mathematical Flag'', Geometrische Konstruktschon vun de nepaleesch Flagg (engelsch)

## Footnoten
Heemkenkakerlaken

**Heemkenkakerlaken** (Notoptera oder Grylloblattodea) sünd en Ornen vun Insekten. Se sünd eerst in de eerste Hälft vun dat 20. Johrhunnert in de Rocky Mountains in Kanada funnen wurrn.  Midderwielen sünd mehr as 20 Aarden beschreven wurrn, de all in Oostasien, Japan un Noordamerika leven doot, de meisten vun jem in'e Barge.
Dor hannelt sik dat um en lüttje Gruppen vun Insekten bi, de good in en extrem Umto torechtkaamt un in de Barge overleven könnt. Utsehn doot all Aarden, as wenn Haupeer mit Wanneltwiege un Wannelblöder krüüzt wurrn weern. 

## Wie se leven doot
Düsse Insekten weert 1, 2 oder 3 cm lang un hefft keen Flunken. Se könnt unner extreme Umstänn in kole Barggemarken overleven. Se sünd in'e Nacht togange un freet dode oder verwunnte Deerter, man ok Moss oder annere Planten. Se ännert ehre Gestalt bi dat Utwassen man bloß to'n Deel. Ehre Ogen staht tosamen un de Mundwarktüge sünd man eenfach.

## Wie se sik vermehrt
De Eier weert erst 2 Maande na de Paarung afleggt. Dat duert fiev Johre, bit de Nymphen utwussen sünd.

## Wo se vorkamen doot
Düsse Deerter leevt in de kulleren Gemarken up de nöördliche Halfkogel in Höhlen un Holtrottels. 

## Kiek ok bi
* List vun Insekten

## Literatur
* Bernhard Klausnitzer: *Notoptera (Grylloblattodea), Grillenschaben.* In Westheide, Rieger (Rutg.): *Spezielle Zoologie Teil 1: Einzeller und Wirbellose Tiere.* Gustav Fischer Verlag, Stuttgart, Jena 1997; Sieten 637–638.

## Belege


## Weblenken
Hagener Möhl

De **Hagener Möhl** () is en lütten Oort in de Gemeen Stood in’n Landkreis Stood, Neddersassen. Binnen de Gemeen höört de Oortsdeel to de polietsche Oortschop Hagen.

## Geografie

De Oort liggt op de Stoder Geest. Dat Water ut dat Rebeed flütt över’n Steenbeek in de Swing.

De Naveröörd sünd Groot Thun, Barg un Riensföör in’n Noordoosten, Hagen un Steenbeek in’n Oosten, Deinst in’n Süden, Freenbeek un Hagel in’n Süüdwesten, Swing in’n Westen un Wiepenkathen in’n Noordwesten.

## Historie

De Hagener Möhl kummt 1132 toeerst in de Oorkunnen vör. 1499 hett de Abt von dat Marienklooster Stood en ne’e Watermöhl an’n Steenbeek anleggt. 1707 hebbt de von Arentsschild de Möhl an’n Möller Henrich Albers verköfft.

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Hagen in’n Kanton Hornborg höört un denn von 1811 bet 1814 to dat Franzöösche Kaiserriek ünner Napoleon un dor ok wedder to de Mairie Stood in’n Kanton Stood.

De Oort hett vör 1846 to dat Amt Harsfeld tohöört un is to’n 1. Januar 1847 in dat Amt Stood-Gothenborg wesselt. 1859 is dat Amt Stood-Gothenborg oplööst un Deel von dat Amt Himmelpoorten worrn. Na 1885 weer dat Rebeed in’n Kreis Stood, de 1932 mit de Kreise Jörk un Keden to’n ne’en Kreis Stood tohoopgahn is.

De Möhl hett von öllers bi de Gemeen Hagen mit bihöört, de an’n 1. Juli 1972 mit de Gemeenreform in Neddersassen Deel von de Gemeen Stood worrn is. Sietdem höört de Hagener Möhl binnen de Gemeen to de Oortschop Hagen.

### Inwahnertall

### Religion

De Hagener Möhl is evangeelsch-luthersch präägt un höört bi dat Kaspel von de Johannis-Kark in Stood. Bevör de Johannis-Kark 1956 trech worrn is, hett de Oort to dat Kaspel von de Wilhadi-Kark in de Binnenstadt von Stood höört.

## Weertschop un Infrastruktur

För de Hagener Möhl is de freewillige Füürwehr Hagen mit tostännig.

### Verkehr

In’n Oosten von’n Oort langs löppt de Landsstraat 124, de in’n Noorden na Stood an de Bundsstraat 73 ran geiht un in’n Süden na Harsfeld. En lüttjere Straat geiht in’n Süüdwesten noch na Freenbeek an de Kreisstraat 1.

De nächste Autobahn is de Autobahn 26 (Afsnidd Stood–Hamborg). De Opfohrt 2 Stood-Oost liggt so söven Kilometer in’n Noordoosten von Stood an de B&nbsp;73.

Dat Dörp Hagen hett en Bahnhoff an de Bahnlien Stood–Bremervöör.

## Footnoten
Frank Schulz

**Frank Schulz** is de Naam von

* Frank Schulz (* 1952), düütschen Kunstpädagoog,
* Frank Schulz (* 1957), düütschen Schriever,
* Frank Schulz (* 1961), düütschen Footballspeler,
* Frank Schulz (* 1985), düütschen Radsportler,
* Frank Schulz, düütschen Schauspeler,
* Frank Schulz-Nieswandt (* 1958), düütschen Sozioloog.
Frank Schulz (Schriever)

**Frank Schulz** (* 14. Februar 1957 in Hagen) is en düütschen Schriever.

## Leven
Schulz is 1957 as Söhn von Hildegard un den Klempnermeester Gerhard Schulz in Hagen boren. De Vader weer 1945 as Verdrevenen na Hagen kamen. De Familie harr vörher in Raumerswalde leevt. Frank Schulz hett na de Realschool en Lehr as Exportkoopmann in Hamborg maakt. Dorto is he mit 19 na Hamborg tagen un hett dor toeerst in Hamm un denn in Eimbüddel leevt. Later hett he sien Arbeid opgeven, üm Germanistik un Psychologie to studeren. Ok dat Schrieven hett he anfungen. Blangento weer Schulz Dokumentar bi de Tiedschrift *[[Gala (Tiedschrift)|Gala]]*. Anfang April 2008 is de Schriever as Gast von dat törksch-düütsche Stadtschrieverprojekt Yakın Bakış, dat dat Goethe-Institut initieert harr, na Ayvalık an de Ägäis reist. An düt Projekt hebbt acht törksche un düütsche Schrievers deelnahmen, de jemehr Besöök in de Gastlänner in Weblogs dorstellt hebbt. 

Frank Schulz is verheiraadt un hett 40 Johr lang as fre’en Schriever in Hamborg leevt. In’n Dezember 2016 is he na Ossenbrügge ümtagen.

## Warken

* *Kolks blonde Bräute.* (Hagener Trilogie, Teil 1) 1991
* *Morbus fonticuli oder Die Sehnsucht des Laien.* (Hagener Trilogie, Teil 2) 2002
* *Bella und das Büro des Grauens.* 2004–2005
* *Tote sterben nie.* 2005
* *Das Ouzo-Orakel.* (Hagener Trilogie, Teil 3) 2006
* *Naturlyrik, Anfängerkurs – und andere Gelegenheitsverse.* 2008
* *Mehr Liebe. Heikle Geschichten.* 2010
* *Onno Viets und der Irre vom Kiez.* 2012
* *Onno Viets und das Schiff der baumelnden Seelen*. Galiani Berlin, Berlin 2015, ISBN 978-3-86971-106-5
* *Onno Viets und der weiße Hirsch*. Galiani Berlin, Berlin 2016, ISBN 978-3-86971-127-0

## Ehren

* 1989 Hambörger Literaturförderpries
* 1991 Stipendium von dat Land Sleswig-Holsteen, Tied in dat Klooster Cismar
* 1994 Inladung to’n Ingeborg-Bachmann-Wettstried in Klagenfurt 
* 1999 Förderpries von’n Kasseler Literaturpries
* 2001 Förderpries to’n Nicolas-Born-Pries von dat Land Neddersassen
* 2004 Hubert-Fichte-Pries von de Stadt Hamborg
* 2006 Irmgard-Heilmann-Pries
* 2006 Literaturpries „Das neue Buch“ von’n Verband von düütsche Schrievers in Neddersassen/Bremen
* 2008 Inladung to dat törksch-düütsche Stadtschrieverprojekt in Ayvalık
* 2012 Kranichsteiner Literaturpries
*2014 Höörspeel von’n Maand Januar för *Onno Viets und der Irre vom Kiez*, Speelbaas: Wolfgang Seesko, Kumpositschoon: Andreas Bick (NDR)
*2015 Kasseler Literaturpries för grotesken Humor

## Weblenken

* Websteed von Schulz (hoochdüütsch)

## Footnoten
Pries (Kiel)

**Pries** (*[[däänsche Spraak|dä.]]* Pris) is en Stadtdeel in’n Noorden vun Kiel. Faken nöömt en Pries mit Friesort tohoop, wiel de twee Stadtdeel teemlich tosamenwussen sünd. Vundaag is dat swoor to seggen, neem de Grenz twischen de beden löppt. Meist snackt en ok blots vun Friesort, wenn ’t ok üm Pries, besünners üm den Deel südlich vun’e Föördstraat geiht, liekers Pries grötter is as Friesort. De School Lernwerft heet fröher Realschule Pries, ofschoonst se in’n Stadtdeel Friesort liggt. Dorüm finnst du all Informataschonen to dat ne’e Pries in den Artikel Friesort.

## Historie
Dat Dörp Pries höör to dat Goot Seekamp, dat de Familie Wisch grünn. Al 1631 wöör Land vun Pries nehmen, üm de Festung Friesort to grünnen. Pries weer en Deel vun dat Hartogdom Sleswig, wat to Däänmark höör. Dat Land südlich vun de Holtenau weer holsteensch un weer Deel vun dat Hillig Röömsch Riek.

1741 wahnen 131 Lüüd in Pries op en Flach vun 325 ha. 1791 geev dat keen Liefegenschop mehr in Seekamp, un so wöörn ok de Inwahnerschen un Inwahners vun de Dörper Holtenau un Schilksee free.

Vundaag in de Grenz twischen Friesort un Pries de Klünderwiesenau in’n Westen. De Waldemar-Bonsel-Straat, Hecktstraat, Palisadenweg un Falckensteiner Strand begrenzt Pries na Süden hen. De Brune Barg höört to Pries. De Koppelbarg is groff de Grenz. De Siedeln Redderkoppel in’n Oosten höört to Schilksee. De Brandsbrook in’n Noorden is ok Deel vun Schilksee, Dreilinden höört avers noch to Pries. De westlich Grenz to Olehult-Klaasdörp is de Bundsstraat 503. De histoorsch Grenz in’n Süden to dat Dörp Holtenau is de Stekendamsau. Vundaag is de Grenz de Bahndamm jüst ’n poor Meter blangenbi.

## Enkelt Nawiesen
Hackenspinners

De **Hackenspinners** (Embioptera), ok **Tarsenspinners** nömmt, sünd en Ornen mank de Insekten. Dor höört se to de Fleeginsekten (Pterygota) mit to. Tohopen mit de Steenflegen (Plecoptra) billt se en Taxon mit den Naam „Steenflegenhaftige“ (Plecopteroida). Dat gifft ok Forschers, de meent, se weern enger mit de Eerdlüse verwandt. De bi 360 bekannten Aarden sünd sunnerlich in de Tropen tohuse, hen un wenn kaamt se ok in de Subtropen vor. De meisten Aarden weert 8 bit 15 Millimeters lang. An’n gröttsten weert de Aarden ut dat Geslecht 
*[[Clothoda]]* mit bi 20 Millimeters over’t Lief. 

## Kennteken
 
 
Hackenspinners sünd lüttje Insekten. Se hefft de Form vun en Röhr. De meisten Hackenspinners ehre Heken hefft veer Flunken, de sünd meist liek groot un small. Dor loopt eenfache Adern dör. Wenn se de Flunken nich bruukt, weert de na achtern over dat Lief tosamenfoolt. De Flunken sünd normolerwiese week un flexibel. Ok de hollen Adern sünd nich starr. Wenn se to’n Flegen bruukt weern schöllt (bloß, wenn se umtrecken wüllt oder Partners söökt), warrt dor Hämolymphe rinpumpt, datt se stabil weert. De Seken hefft gor keen Flunken. Upfallen doot de Been, de wat dicker sünd. Sunnerlich dat eerste Hackenlidd an de Vörbeen is bannig dick, vunwegen, datt dor allerhand Spinndrüsen in sitten doot. De loopt ut in holle Bössen. De dree Segmente vun de Bost (Thorax) sünd meist liek groot. An’n Kopp hefft de Deerter lange Föhlsprieten un lüttje Facettenogen. De Mundwarktüge weert to’n Kauen un Bieten bruukt un verscheelt sik bi Heken un Seken bannig. Bi de Heken sünd se ummuddelt to Klammerorgane for de Paarung. Dat Achterlief löppt ut in en Paar korte Achterlieffadens, de heet Cerci. 

## Wie se leven doot
De Hackenspinners leevt in Weevsels, de se an’e Eer weevt hefft. Faken sünd de unner Steen anleggt. In’e Nacht verlaat de Budden un de Seken de Weevsels un söökt Freten. De Heken könnt ehre Föhlsprieten so rieven, datt dor wat bi to hören is. So lockt se de Seken an. Nadem de Eier befrucht‘ wurrn sünd, weert se in de Weevsels afleggt, wo ok de Larven in leevt.

## Fossile Belege
De ollsten fossilen Fundstücke vun Hackenspinners stammt ut Barnsteen ut Myanmar ut dat Tiedöller vun de de middelste Kried.. Vunwegen, datt de Morphologie bi de Deerter al bannig ummuddelt is, warrt annahmen, se weern unner Umstänn noch veel öller (u.U. ut de Trias). Annere Fundstücke stammt ut Barnsteen ut dat Baltikum (Eozän). Bi de roren fossilen Exemplare hannelt sik dat um Heken ut dat Geslecht *[[Electroembia]]*, dormank en Individuum vun de Aart *Electroembia antiqua*, de ehre Heken keen Flunken hefft. Annere Fundstücke vun Hackenspinners ut annere Geslechter sünd bekannt ut Barnsteen ut de Dominikaansche Republik, ut Mexiko (Chiapas) un ut Sansibar (Tansania).

## Kiek ok bi
* List vun Insekten

## Belege


## Literatur
* Bernhard Klausnitzer: *Embioptera, Tarsenspinner.* In Westheide, Rieger (Rutg.): *Spezielle Zoologie Teil 1: Einzeller und Wirbellose Tiere.* Gustav Fischer Verlag, Stuttgart, Jena 1997; Seiten 636–637.

## Weblenken
Lütte Kiel

De **Lütte Kiel** is en Binnenwater in de Landshööftstadt Kiel. He hett en Verbinnen mit de Kieler Föörd, wat bedüüdt, dat Solt- un Söötwater sik mengeleren deit. He höört to den Stadtdeel Damperhoff.

## Wuddeln vun’n Naam

Dat Woort *Kiel* beteekt enen geometrisch Körper, bi den twee Flachen in enen Winkel tosamen lopen doon, so as bi den ünnerst Deel vun en Schipp. In de sleswig-holsteensch Landshööftstadt gifft dat den Groten un den Lütten Kiel: Mit Groten Kiel is de Kieler Föörd meent, de dör’n Gletscher in de verleden Kolttied beschickt wöör, un de Lütte Kiel is also en lütten Arm binnen düssen Kiel.

## Historie
Bit 1846 weer de Lütte Kiel tosamen mit den Bootshaven vun hüüt en Utlegger vun de Föörd. Dat bedüüdt, dat Water dat Kiel vun dontomal vun all Sieden buten Noorden ümgeev. Dor in’n Noorden weren en fuchtig Rebeet un de Borg vun Kiel, wat vundaag dat Kieler Slott is, de all beid de Stadt schulen deden.

Achteran weer de Deel twischen Lütte Kiel un Bootshaven smaller maakt, dormit de Holstenbrüch grötter maakt warrn kunn. 1889 bo de Stadt en Holtbrüch, de de Ooltstadt mit den Stadtdeel Damperhoff verbindt. 1909 weer düsse Stell verjüngt un en ne’e Brüch ut Iesen opstellt.

1904 weer de Verbinnen twischen Lütte Kiel vun de Föörd ünnereerdsch maakt, un de Holstenbrüch geev dat blots noch in den Stratennaam. Datsülvige hebbt se ok bi’n Bootshaven 1982 ümsett.

## Ne’e Arbeiden

Siet 2008 gifft dat jümmers wedder de Idee, de histoorsche Verbinnen weddertohaalen. Dat Projet schull en Oort beschicken, de de Minschen to’n Töven un Verpuusten in de Ooltstadt inladen deit. Seven Johr later maakt de Boutschuss Eernst un will den Lütten-Kiel-Kanal ümsetten. De Platz schall ’n poor Bööm un anner Planten afkregen un de Straat Holstenbrüch schall blots den Stadtbussen tostahn avers för all anner motoriseerten Verkehr verbaden wesen. 2016 hollen de Kieler Narichten en Ümfraag över en Naam för den Kanal. De mehrsten Lüüd wullt den Kanal *Holsten-Fleet* nömen. De Ümfraag vun’t Daagblatt weer blots en Vörslag to’n Stadtraat un is keen Verplichten, dat he later so heten schall. De Boplan seht vör, dat in’t dritten Viddel vun 2017 mit den Deepboarbeiden anfungen warrt. De ne’e Verbinnen twischen Lütte Kiel un Bootshaven schall in’t dritten Viddel vun 2019 fertig wesen.

## Enkelt Nahwiesen
Biathlon-Weltmeesterschapen 1985

De **[[Biathlon-Weltmeesterschapen]]** vun de Mannlüüd un de Fruen wurrn 1985 noch an verscheeden Öörd utdragen.

De **21. Biathlon-Weltmeesterschapen vun de Mannlüüd** funnen van‘ 12. bit 17. Februar 1985 in Ruhpolding in de BR Düütschland statt.De **2. Biathlon-Weltmeesterschapen vun de Fruen** wurrn gemeensam mit de Junioren-Weltmeesterschapen van‘ 20. bit 25. Februar 1985 in de Swiezer Gemeend Egg am Etzel utdragen.

In dat Vörjohr funnen anstäe vun de Weltmeesterschapen turnusmäßig de Olympisch Winterspelen – in Sarajevo – statt. So geev dat 1984 blots för de Fruen en Biathlon-Weltmeesterschap, wiel deren Wettbewarfen noch nich olympisch weeren. De Fruen-Biathlon-WM geev dat 1984 to’n eersten Mal.

## Tietplaan

## Ergevnisse Manlüüd
### Sprint 10 km



Datum: 16. Februar 1985




### Eenzel 20 km



Datum: 14. Februar 1985

### Staffel 4 × 7,5 km



Datum: 17. Februar 1985


### Sprint 5 km



Datum: 23. Februar 1985


### Eenzel 10 km



Datum: 21. Februar 1985


### Staffel 3 × 5 km
**Henwies:** De hier angeven Weblenken, gifft en anner Ergevnis an, is aber ok nich korrekt, wiel de finnisch Biathletinnen as norweegsch Starterinnen upführt sünd.




Datum: 24. Februar 1985


## Medaillenspeegel
### Updeelt Medaillenspeegel nah Mannlüüd un Fruen

### Gemeensam Medaillenspeegel




## Medaillenwinner (Mannlüüd un Fruen)

|}


## Enkeld Nahwiesen
Num Ri

De **Num Ri** is es 6.677 Meter hooch Barg in de Khumbu-Region in Nepal. 

He is Nahber vun den Island Peak, is aber in‘ Vergliek to de technisch bedüüdend ansprööksvuller uni s bitlang ok eerst eenmal besteegen wurrn. Anner Bargen in de Nahberschap sünd Cho Polu un Baruntse.

De Num Ri hett en langen Bargkamm, de in ööstlich Richt in en pyramidenaartigen Tipp utlöppt. He is mit tallriek Hanggletschern besett.

De Eerstbestiegen gelung an‘ 7. November 2002 dör de Leipziger Bargstieger Olaf Rieck, Lydia Schubert un Carsten Schmidt.

## Weblenken

* Websteed vun de Expeditschoon to de Eerstbestiegen
* De Num Ri up peakbagger.com (engelsch)
Olaf Rieck

**Olaf Rieck** (* 15. Oktober 1964 in Wittenbarg) is en düütsch Bargstieger.

## Leven
Rieck hett tonächst Deertenmedizin studeert un weer ansluutend, van 1990 bit 1998, an de Universität Leipzig tätig. 1993 kreeg he sien Doktertitel *Dr. med. vet.*. 1998 hett he de  Universität verlaaten un arbeit sietdem as free Fotojournalist un Alpinist in Leipzig.

Rieck hett bitlang twee Achtdusender (Cho Oyu un Gasherbrum II) besteegen. Buterdem gelungen hüm twee Eerstbestiegen  – Num Ri (2002) (gemeensam mit Lydia Schubert un Carsten Schmidt) un Amphu Laptsa Middle (2008) – as ok en Tweetbestiegen (gemeensam mit Dieter Rülker, Markus Walter un Günter Jung) – Cho Polu (1999) – in de Khumbu-Region in Nepal. 2005 muss he sien Versöök, den Mount Everest ahn tosätzlichen Suerstoff to bestiegen wegen slecht Weer afbreeken. 

Neben alpinen Projekten ünnernimmt Rieck ok Extremtrekkingtouren, as bispeelswies de Süd-Nord-Dörqueren vun Spitzbergen 2004 oder de Överquerung vun dat patagoonsch Inlandies 2009. 

Mehrere vun sien Expeditschonen wurrn dör Filme dokumenteert, di in verscheeden Dart Programmen un in 3sat wiest wurrn.

## Weblenken
* Websteed vun Olaf Rieck
Bronswiek (Mehrdüdig Begreep)

**Bronswiek** betekent

* Bronswiek (), Grootstadt in Neddersassen,
* Brunswik, Stadtdeel von de Stadt Kiel, Sleswig-Holsteen,
* Hartogdom Bronswiek, histoorsch Staat,
* New Brunswick/Nouveau-Brunswick, Provinz von Kanada,
* Brunswick County, County in North Carolina, USA,
* Brunswick County, County in Virginia, USA.
Joachim Heinrich Pries

**Joachim Heinrich Pries** is de Naam von

* Joachim Heinrich Pries (1681–1763), Koopmann, Raadsherr un Börgermeester in Rostock,
* Joachim Heinrich Pries de Öllere (1714–1763), düütschen lutherschen Theoloog un Philosoph,
* Joachim Heinrich Pries de Jüngere (1747–1796), düütschen lutherschen Theoloog un Philosoph.
Dokters ahn Grenzen

**Dokters ahn Grenzen** is de plattdüütsch Översetten vun den Naam vun de an‘ 21. Dezember 1971 vun 12 Dokters un Journalisten grünnd gröttsten internatschonalen Organisatschoon för medizinische Nothülp (franzöösch:) *Médecins Sans Frontières*. De düütsch Naam luut: **Ärzte ohne Grenzen**.

De private Hülpsorganisatschoon leist medizinische Nothülp in Krisen- un Kriegsrebeeden. Dorför kreeg se 1999 de Freedensnobelpries. 2015 kreeg de Organisatschoon den Lasker~Bloomberg Public Service Award tospraaken.

All Sektschonen up internatschonaler Ebene, so ok de düütsch Sektschoon, bruuken de franzöösch Beteken **Médecins Sans Frontières**, deren Afkörten **MSF** un de Översetten in hör jewielige Spraak. In’t Engelsch to’n Bispeel *Doctors Without Borders*.

## Struktur un Personal
De Vereenigung hett Sektschonen in 19 Staaten. En internatschonal Büro in Genf hett koordineeren Funktschonen un unterstütt de Tosommenarbeit in dat Nettwark. Jedes Johr wurrn för Projekte vun de Organisatschoon etwa 3000 Dokters, Psychologen, Krankensüsters un Pleger, Hebammen un Logistiker rekruteert.

## Literatur
* Elliott Leyton, Greg Locke: *Touched By Fire: Doctors Without Borders in a Third World Crisis.* McClelland & Stewart, Toronto 1998, ISBN 0-7710-5305-3.
* Dan Bortolotti: *Hope in Hell: Inside the World of Doctors Without Borders.* Firefly Books Ltd, Richmond Hill 2006, ISBN 1-55407-142-9.
* David Morley: *Healing Our World: Inside Doctors Without Borders.* Fitzhenry & Whiteside Limited, Calgary 2006, ISBN 1-55041-565-4.
* Petra Meyer (Hrsg.): *Schmerzgrenzen: Unterwegs mit Ärzte ohne Grenzen.* Gütersloher Verlagshaus, Gütersloh 2008, ISBN 3-579-06979-9.
* Kimberly S. Greenberg: *Humanitarianism in the Post-Colonial Era: The History of Médecins Sans Frontières.* In: *The Concord Review.* Vol: 13:2 (2002), The Concord Review Inc., Sudbury MA, S. 57–92.
* Fox, R.C.: *Doctors Without Borders: Humanitarian Quests, Impossible Dreams of Médecins Sans Frontières*. Baltimore. Johns Hopkins University Press, 2014, ISBN 978-1-4214-1354-9

## Film
* *Mit offenen Karten. Ärzte ohne Grenzen: Vom Handeln zum Reden.* Dokumentarfilm, Frankreich, 2011, 12 Min., Regie: Frédéric Lernoud, Moderation: Jean-Christophe Victor, Produktion: arte France, Filminformationen von ZDFneo.

## Weblenken

* Offiziell Websteed
* De Organisatschoon up de Sieden vun den Nobelpries (engelsch)

## Enkeld Nahwiesen
Brunswik

**Brunswik** is en Stadtdeel vun Kiel. He grenzt an de Stadtdelen Blücherplatz in’n Noorden, Düsternbrook in’n Oosten Ooldstadt in’n Süden un Damperhoff in’n  Westen.

## Historie

De Naam Brunswik düker to’n eersten Mal 1350 op. Dat lett aver, dat de Oort öller is as de Stadt Kiel sülvst. An’n 1. April 1869 keem dat Dörp to Kiel. Kiel kreeg 277 Hektar an Flach dorto, wiel tohoop mit Brunswik ok noch de Brunswiker Flur nu Kieler Bodden wesen is. Dat Rebeet ümfaat bummelig de Stadtdelen Brunswik, Blücherplatz, un Düsternbrook. 

## Bekannte Oorten
* Kieler Gelehrtenschool

## Weblenken
*Brunswik – Biller, Videos, Höördateien
*Kieler Stadtdeel Damperhoff in’t Stadtwiki vun Kiel

## Enkelt Nahwiesen
Pries

**Pries** betekent

* Pries, de Bedrag an Geld, de bi’t Köpen betahlt warrn mutt,
* Pries, Gewinn bi en Weddstried, Gewinnspeel oder Priesutschrieven,
* Utteeknung, de mit en Priesgeld verbunnen is (Wetenschopspries, Literaturpries etc.),
* Pries, Büüt op en Kaperfohrt,
* Pries, Maat för „soveel as sik twüschen twee Finger faten lett“,
* Pries, Stadtdeel von de Stadt Kiel, Sleswig-Holsteen.

**Pries** is de Familiennaam von

* Adolf Pries (1851–1930), düütschen Verwaltungsjurist,
* Axel Radlach Pries (* 1954), düütschen Mediziner,
* Christoph Pries (* 1958), düütschen Politiker,
* Dieter Pries (* 1952), düütschen Footballspeler,
* Elisa Pries (* 1992), düütsche Schauspelerin,
* Friedrich Pries (1859–1937), düütschen Architekt un Bobeamten,
* Hans Pries (1914–2013), düütschen Narichtenoffzeer un Verwaltungsjurist,
* Hans-Eberhard Pries, düütschen Feernsehjournalist,
* Hans-Georg Pries (1919–2005), düütschen Polizist,
* Heinrich Christian Pries (1798–1866), düütschen Avkaat, Börgermeester un Parlamentarier,
,
* Johann Friedrich Pries (1776–1832), düütschen Pädagoog,
* Lionel Pries (1897–1968), US-amerikaanschen Architekt un Künstler,
* Ludger Pries (* 1953), düütschen Sozioloog,
* Martin Pries (* 1957), düütschen Geograaf,
* Nadja Pries (* 1994), düütsche Radsportlerin,
* Niklas Pries (* 1987), düütschen Schauspeler,
* Rainer Pries (1938–2020), düütschen Komiker,
* Roberto Pries (1955–2012), düütschen Handballspeler,
* Stefan Pries (* 1982), düütschen Handballspeler,
* Walter Pries (1902–1984), düütschen Politiker.

Kiek ok bi: Pris, Priess, Preece, Prieß.
Tieke

**Tieke** betekent

* Tieken, Soort lüttje Deerten.

**Tieke** is de Familiennaam von

* Anna Tieke (1898–1938), düütsche Kommunistin,
* Julia Tieke (* 1974), düütsche Kulturwetenschopperin,
* Wilhelm Tieke (1923–2012), düütschen Schriever un SS-Maat.
Tiek

**Tiek** betekent

* Tieken, Soort lüttje Deerten.

**Tiek** is de Familiennaam von

* Korl Tiek, plattdüütschen Schriever.

Kiek ok bi: Tiik.
Tieck

**Tieck** is de Familiennaam von

* Christian Friedrich Tieck (1776–1851), düütschen Bildhauer,
* Dorothea Tieck (1799–1841), düütsche Översetterin,
* Ludwig Tieck (1773–1853), düütschen Schriever,
* Polly Tieck (1893–1975?), düütsche Journalistin,
* Sophie Tieck (1775–1833), düütsche Dichterin.

**Tieck** betekent ok

* (8056) Tieck, en Asteroid.

Kiek ok bi: Tiik.
Wolfgang Rieck

**Wolfgang Rieck** is de Naam von

* Wolfgang Rieck (* 1953), düütschen Lyriker, Sänger un Ledermaker,
* Wolfgang Rieck (* 1954), düütschen Politiker.
Siegfried Rieck

**Siegfried Rieck** is de Naam von

* Siegfried Rieck, düütschen Kameramann,
* Siegfried Rieck (1845–1907), düütschen Verleger.
Walter Rieck

**Walter Rieck** is de Naam von

* Walter Rieck (1885–1974), düütschen Politiker,
* Walter Rieck (1905–1990), düütschen Bioloog,
* Walter Rieck (1911–2002), düütschen Illustrater.
Schipperdoorsvörstadt

De **Schipperdoorsvörstadt** () weer en Vörstadt von de Stadt Stood (vondaag Stadt Stood in’n Landkreis Stood, Neddersassen).

## Historie

De Schipperdoorsvörstadt is de Vörstadt, de vör dat Schipperdoor in’n Westen von de Stadt leeg. Noch wieder in’n Westen hebbt de Vörstäder an’n Hogenwedel un an’n Swarten Barg legen.

Von dat Schipperdoor güng de Schossee (vondaag *Schipperdoorstraat*) na Süüdwesten (vondaag *Bremervörer Straat*) un hett sik in dat Rebeed twüschen den Swarten Barg un de Hööv von Parlbarg un Hahl in de twee Schosseen na Ritzbüttel (vondaag B&nbsp;73) un na Bremervöör (vondaag B&nbsp;74) opdeelt.

De Vörstadt hett vör 1852 to dat Amt Stood-Gothenborg tohöört. De Zivil- un Kriminalgerichtsborkeit harr aver dat Stadtgericht Stood. In dat Johr 1852 is de Vörstadt denn Deel von de Stadt Stood worrn un hett nich mehr to dat Amt Stood-Gothenborg höört.

### Inwahnertall

### Religion

De Vörstadt is evangeelsch-luthersch präägt un höört to dat Kaspel von de Cosmae-Kark in Stood. Fröher weren de Karkenbezirke in Stood noch anners indeelt. Dor weer de Schipperdoorsvörstadt noch opdeelt twüschen de Cosmae-Kark un de Wilhadi-Kark.

För de Kathoolschen is de Hillig-Geist-Kark in Stood tostännig.

## Footnoten
Tiik

**Tiik** is de Familiennaam von

* Hans Tiik (1903–1941), eestnischen Jurist,
* Leo Tiik (1910–1996), eestnischen Geograaf,
* Simmu Tiik (* 1959), eestnischen Diplomaat,
* Sirly Tiik, eestnische Lichtathletin,
* Vaike Tiik (1921–2016), eestnische Kunstwetenschopperin.

Kiek ok bi: Tieck.
Rieck

**Rieck** betekent

* Rieck Logistik-Gruppe, düütsch Logistikünnernehmen.

**Rieck** is de Familiennaam von

* Alfred Rieck (1914–2000), düütschen Roderer,
* Antje Rieck-Blankenburg (* 1962), düütsche Översetterin,
* Arnold Rieck (1876–1924), düütschen Humorist un Schauspeler,
* Christian Rieck (* 1963), düütschen Weertschopswetenschopper,
* Christopher Rieck (* 1976), düütschen American-Football-Speler,
* Emil Rieck (1852–1939), düütschen Maler,
* Eva Rieck (* 1949), Swiezer Schauspelerin,
* Franziska Rieck (* 1978), düütsche Schauspelerin,
* Friedrich Rieck (1809–1878), düütschen Philoloog un Parlamentarier,
* Georg Wilhelm Rieck (1914–2005), düütschen Veterinärmediziner,
* Hans Rieck (1880–1956), düütschen Verwaltungsbeamten,
* Hermann Rieck (1850–na 1917), düütschen Maler,
* Horst Rieck (* 1941), düütschen Journalist un Schriever,
* Jens-Jörg Rieck (* 1963), düütschen Sportreporter,
* Josef Rieck (1911–1970), düütschen Bookhöker,
* Jürgen Rieck († 2013), düütschen Karnevalist,
* Karl Rieck (1851–1932), düütschen Pädagoog un Heimaatforscher,
* Käthe Rieck (1902–2004), düütsche Museumsbaasfro,
* Lea Rieck (* 1986), düütsch-öösterrieksche Journalistin un Schrieversche,
* Lina Rieck (1878–1964), düütsche Politikerin,
* Magdalene Rieck (1892–1977), düütsche Tennisspelerin,
* Marcus Rieck (* 1977), düütschen Slagtüügspeler,
* Martin Rieck (* 1990), düütschen Opern- un Kunzertsänger,
* Mathias Rieck (* 1979), düütschen Segler,
* Max Rieck (1857–1932), düütschen Koopmann, Publizist un Verleger,
* Olaf Rieck (* 1964), düütschen Bargstieger,
* Otto Rieck (1882–1940), düütschen Publizist un Verleger,
* Paul Rieck (1889–?), düütschen SA-Föhrer,
,
,
* Wilhelm Rieck (1893–1991), düütschen Veterinärmediziner,
* Wolf Rieck (* 1943), düütschen Weertschopspädagoog,
.

Kiek ok bi: Riek.
Mairie Willemsborg

De **Mairie Willemsborg** weer in de Franzosentied (1810 bet 1813) een von de dree Mairien, in de de Kanton Willemsborg indeelt weer. De Seet weer in Willemsborg. Se harr 2973 Inwahners.

## Historie

De Ümgegend von Willemsborg hett vör de Franzosentied to dat Amt Willemsborg in dat Förstendom Lümborg höört, wat in dat Kurförstendom Hannover leeg. Dat Kurförstendom Hannover weer in de Tied von de Koalitschoonskriege siet 1801 von Franzosen un Prüßen besett. To’n 1. März 1810 is dat Rebeed denn Deel von dat Königriek Westfalen worrn, wat en Satellitenstaat von Frankriek weer.

Binnen Westfalen weer de Mairie Willemsborg een von de veer Mairien in’n Kanton Willemsborg von’n Distrikt Horborg, Departement von de Nedderelv. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Mairie Willemsborg weer nu een von de dree Mairien in’n Kanton Willemsborg, Distrikt Hamborg, Departement von de Elvmünnen. De Mairie weer nu grötter. De westfäälsche Mairie Willemsborg is mit en Reeg von Elvwarders tohoopfaat worrn, de vörher to de Stadt Hamborg höört harrn.

1813/1814 hebbt de Russen de Franzosen slahn un dat Rebeed befreet. Hamborg un dat Kurförstendom Hannover sünd denn wedder herstellt worrn un de ole Stand von vör 1810 wedder dor. Mit’n Wiener Kungress is 1815 ut dat Kurförstendom dat Königriek Hannover worrn.

## Öörd

Dor hebbt düsse Öörd tohöört:

* Königriek Westfalen:
*:Willemsborg

* Kaiserriek Frankriek:
*:Willemsborg mit Stillhorn (1277 Inwahners), Reiherstieg (796), Georgswarder (440), Kolenhoov (87), Peut, Grevenhoff, Müggenborg, Neddernfeld (88), Grote un Lüttje Veddel (285)

Vondaag sünd düsse Öörd all Deel von de Stadt Hamborg.

## Footnoten